N'sin kata ruyak jamjau kata, shaning galu nga mat wa ai shaloi n-sin ruyak jamjau dam hpe hkam lu nna n-sin hta pyaw dum mat chye ai ni, n-sin hpe tsaw ra chye wa nga ai gaw shinggyin masha ni a manan byin chye ai masa re zawn gumshem up hkang ai kata kaw shaning galu nga mat wa jang gumshem up hkang ai dip gumshem ai hpe madi shadaw nna shinggyin uhpung uhpawng langai byin tai chye nga ai gaw anhte yawng a matu hkrit tsang hpa rai nga ai. San seng ai ninghtoi hpe hkrit mat chye nga ga ai, n'htoi hta n-gwi nga ai gaw myit tsang myit yawn hpa du chye ai. Ripkawp Tara kata kaw tara hkan nna chye nga ai gaw myit hkrum ai hte shim lum rawt jat sa na shing gyin masha ni a ahkyak dik pausi re hte Ripkawp tara n-nga sai kaw nna masha gaw hkrat sum na npawt re zawn dai kaw na dinghku mungdan mungkan gaw jet ai hte ngwi pyaw shim lum rawt jat galu kaba sa wa lu na nrai sai majaw hkrat sum ai gaw hkrum katut chyalu re. Annau ni mung n-sin hpe shing jawng ai lachyum n-pru u ga, sharai ra sai.nau sumnung n mai sai, nau kumnu nak n'mai sai, maidang nmai li taw nga sai,lawan zen saga, azet atsang rai myu hpe lawan wan pawnba la saga.
Myu tsaw mung tsaw ai hpunau ni e na a teng man jaw ai dawdan madi shadaw ai ra lata pa gaw na a prat ting a matu ahkyak dik htum re hte myu sha yawng a matu shanglawt na n-gun kaba dik htum re, dai majaw nang tsaw ai na a saidaw saichyen ni a matu she madi shadaw n'gun dat ga.dai myen ni a ra lata poi hta na a hpu dik ai manu dan dik ai ahkaw ahkang hpe chyasam ni a matu hkum jai lang, anhte hte nseng ai myen a ra lata lamang hta na dawdan pa hkum bang, dai gaw kaba dik ai majan hpe gasat dang ai katsi majan re. {Na DawDan Pa Hkum Bang} ahkyak ai. Hpa wa byin kaning re hta rai rai ninghkap ra ai.nang ndum shami madi shadaw bang dat ai gaw myu ting hpe sadi hpyen ai dut sha kau dat ai hte bung ai hpe sung sung myit yu u. Tinang dinghku masha ni kara hku lawt lu na galoi ngwi pyaw na hpe madaw n'gun dat ga.
Majan ngu ai gaw sinat hte gasat ai hpe sha majan ngu nmai tsun nga ai tinang hpyen wa galaw ai hpe zin sha nga nna n'galaw lawm ai.
a-Ninghkap n'gun madun ai.
b-Hpyen hpe madi shadaw ai lam n'galaw ai.
c- Kyu hpyi n'gun gaw laknak kaba hta grau.
d-Hpa mung n'galaw ai zim sha dung nga ai mung majan
e-Hpyen galaw ai hpe zin sha nga nna ninghkap ai mung majan.
g-Laika pa ninghkap shabra ai.
h-Shiga shapoi ninghkap ai.
i-Mahkawn hte ninghkap mahkawn shabra ai.
f-Gangwi n'gun shadaw ya ai mung majan re katsi majan hku ladat shaw ai mung majan rai nga ai grai law ai mahkyen ni hte hpyen hpe sinak nlang ai mai gasat dang la nga ai.
Annau ni lam shagu hte ja ja ninghkap madun yang chyu yawng madi shadaw ai hte Shanglawt lawan lu na re.
Baren Numraw
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn